नई दिल्ली , उत्तर प्रदेश के मुख्यमंत्री योगी आदित्यनाथ को सुप्रीम कोर्ट ने बड़ा झटका दिया है। 2007 में गोरखपुर में दिए गए एक भड़काऊ भाषण के मामले में सुप्रीम कोर्ट ने यूपी की योगी सरकार को नोटिस जारी कर जवाब मांगा है। इस मामले में मुकदमा रद्द करने के इलाहाबाद हाईकोर्ट के फैसले के खिलाफ सुप्रीम कोर्ट ने नोटिस जारी किया है। इस मामले में शीर्ष कोर्ट ने चार हफ्ते में जवाब मांगा है। इलाहाबाद हाईकोर्ट ने यूपी सरकार के फैसले पर मुहर लगाई थी. इसलिए यूपी सरकार ने केस चलाने की कानूनी कार्रवाई के लिए इजाजत नहीं दी थी।